LĪGUMS
Par mīkstā inventāra iegādi 

	Datums skatāms laika zīmogā
	Nr.JNP/5-34.3/26/182​



	
	


Jelgavas novada pašvaldība, reģistrācijas Nr. 90009118031, juridiskā adrese: Pasta 37, Jelgava, LV-3001  (turpmāk - Pasūtītājs), kuru pārstāv izpilddirektors Gatis Ģērmanis, kurš darbojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, no vienas puses, un  
Sabiedrība ar ierobežotu atbildību "L & S-5" reģistrācijas Nr. 45403025914, juridiskā adrese: Madonas nov., Madona, Veidenbauma iela 6 - 19, LV-4801 , (turpmāk – Piegādātājs), tās valdes locekles Larisas Mironovas personā, kurs darbojas uz sabiedrības statūtu pamata, no otras puses (abas kopā un katra atsevišķi turpmāk - Puse),
 pamatojoties uz iepirkuma “Mīkstā inventāra iegāde", Nr. JNP 2026/84 rezultātiem, savstarpēji vienojoties, noslēdz šādu līgumu (turpmāk – Līgums) :
1. LĪGUMA PRIEKŠMETS
Piegādātājs apņemas pārdot un piegādāt Pasūtītājam mīksto inventāru, turpmāk - Prece, saskaņā ar tehnisko specifikāciju (1. pielikums),  finanšu piedāvājumu (2. pielikums), bet Pasūtītājs apņemas pieņemt Preci no Piegādātāja un veikt apmaksu saskaņā ar Līguma noteikumiem. 
2. LĪGUMA SUMMA
2.1. Kopējā Līguma summa tiek noteikta 11 599.06 EUR (vienpadsmit tūkstoši pieci simti deviņdesmit deviņi  euro 06 centi), tai skaitā pievienotās vērtības nodoklis (turpmāk – PVN) 2013.06 EUR (divi tūkstoši trīspadsmit euro 06 centi). Līguma summa bez PVN – 9586.00 EUR (deviņi tūkstoši pieci simti astoņdesmit seši euro 00 centi) (turpmāk – Līguma cena).
2.2. Līguma summā ietilpst visas izmaksas, kas saistītas ar Preces iegādi, piegādi un nodošanu Pasūtītājam, remontu Preces garantijas termiņa laikā, kā arī visi Latvijas Republikā noteiktie nodokļi, nodevas un citas izmaksas, kas rodas Piegādātājam, izpildot Līgumu.
3. SAMAKSAS UN PREČU PIEGĀDES KĀRTĪBA
3.1. Piegādātājs Preci piegādā 3 (trīs) mēnešu laikā no Līguma parakstīšanas dienas, Pusēm iepriekš saskaņojot piegādes datumu un laiku, šādās adresēs: 
3.1.1. SAC “Zemgale” Skolas iela 9, Ozolnieki, Ozolnieku pagasts, Jelgavas novads, LV-3018;

3.1.2. SARC “Kalnciems”, Lielupes iela 27, Kalnciems, Kalnciema pagasts, Jelgavas novads, LV-3016.
3.1.3. Branku pakalpojuma centrs, Parka iela 4, Brankas, Cenu pagasts, Jelgavas novads, LV-3042. 
3.2. Pasūtītājs piegādāto Preci pieņem atbilstoši Līguma noteikumiem. Par Preces piegādes datumu uzskatāms datums, kad Puses parakstījušas Preces piegādes dokumentu (turpmāk – pavadzīme). 
3.3. Piegādātājs izraksta rēķinu par preces piegādi ne vēlāk kā piecpadsmitajā dienā no Preces piegādes.
3.4. Pasūtītājs Līguma summu samaksā 10 (desmit) darba dienu laikā no pavadzīmes parakstīšanas un rēķina saņemšanas dienas.
3.5. No pavadzīmes parakstīšanas brīža uz Pasūtītāju pāriet viss risks par Preces bojājumu vai zaudējumu, ciktāl uz šādu bojājumu vai zaudējumu netiek attiecinātas Piegādātāja garantijas. Īpašuma tiesības uz Preci pāriet no Piegādātāja uz Pasūtītāju tikai pēc tam, kad Pasūtītājs ir samaksājis Piegādātājam visus no Līguma izrietošos maksājumus.
3.6. Pasūtītājs, pieņemot Preci, ir tiesīgs pārbaudīt Preces atbilstību un kvalitāti. Ja Prece neatbilst Līguma noteikumiem, un tā pielikumā noteiktajām prasībām, tā ir bojāta,  Piegādātājs apmaina to pret atbilstošu Preci 5 (piecu) darba dienu laikā no neatbilstošās Preces nodošanas Piegādātājam. Izdevumus, kas saistīti ar Preču apmaiņu, sedz Piegādātājs. Ja Prece netiek apmainīta 5 darba dienu laikā, Pasūtītājs aprēķina Piegādātājam līgumsodu 0,1 % apmērā no apmaināmās Preces  cenas bez PVN par katru kavējuma dienu, bet kopsummā ne vairāk kā 10 % no šīs summas. Pasūtītājam ir tiesības ieskaita kārtībā samazināt Piegādātājam maksājamo Līguma summu tādā apmērā, kāda ir aprēķinātā līgumsoda summa.

3.7. Gadījumā, ja Piegādātājs ir piegādājis Līguma un tā pielikumā noteiktajām prasībām neatbilstošu Preci, tā ir bojāta vai citādi neatbilst Līguma un Latvijas Republikas normatīvo aktu prasībām, un minētos faktus nav bijis iespējams konstatēt līdz pavadzīmes parakstīšanas brīdim, Piegādātājs apmaina Preci pret atbilstošu Līguma 3.6. punktā noteiktajā kārtībā.  
3.8. Puses vienojas, ka Piegādātājs rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja e-adresi  _DEFAULT@50900002551 (SAC “Zemgale”)  un DEFAULT@40900004601 (SARC “Kalnciems”), _DEFAULT@90009118031 (civilā aizsardzība). Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs, preces saņēmējs – SAC “Zemgale”, SARC “Kalnciems”, Civilā aizsardzība.
4. PIEGĀDĀTĀJA PIENĀKUMI

4.1. Veikt Preces piegādi un nodošanu Pasūtītājam saskaņā ar Līguma nosacījumiem.

4.2. Pēc Preces piegādes iesniegt parakstīšanai pavadzīmi un pēc tās parakstīšanas - rēķinu.

4.3. Veikt piegādātās Preces garantijas remontu vai nomaiņu saskaņā ar Līguma 6. nodaļas noteikumiem.

4.4. Piegādātājs nodrošina, ka:

4.4.1. Preces ir nelietotas, atbilst visām Latvijas Republikas normatīvo aktu prasībām un standartiem attiecībā uz tās kvalitāti un drošību, kā arī Preces ražotāja sniegtajai informācijai;

4.4.2. Preces ir bez bojājumiem, piegādātas ražotāja un Pasūtītāja noteiktajā komplektācijā. Reizē ar Preču piegādi Piegādātājs nodod Pasūtītājam arī visu dokumentāciju par Precēm, tajā skaitā tās uzstādīšanas un lietošanas un citas instrukcijas, sertifikātus, tehnisko dokumentāciju u.tml.;

4.4.3. Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
5. PASŪTĪTĀJA TIESĪBAS UN PIENĀKUMI

5.1. Pieņemt Piegādātāja piegādāto Preci parakstot pavadzīmi, ja Prece piegādāta atbilstoši Līgumam.

5.2. Pasūtītājam ir tiesības neparakstīt pavadzīmi, ja Līgums nav izpildīts pilnā apjomā vai nav izpildīts atbilstoši tā nosacījumiem. Šādā gadījumā Pasūtītājam 5 (piecu) darba dienu laikā jāsniedz pamatots rakstisks atteikums. Pasūtītāja rakstiska atteikuma gadījumā Līdzēji 10 (desmit) darba dienu laikā sagatavo un paraksta divpusēju aktu ar trūkumu uzskaitījumu. 

6. GARANTIJAS NOTEIKUMI
6.1. Piegādātājs Precei nodrošina ražotāja noteikto garantijas termiņu, kas atbilst Latvijas Republikas un ES normatīvo aktu prasībām. 
6.2. Gadījumā, ja no Pasūtītāja vainas neatkarīgu iemeslu dēļ, Precei garantijas termiņā rodas kāds bojājums vai defekts, vai Prece neatbilst kvalitātes prasībām, Pasūtītājs nekavējoties par to rakstiski informē Piegādātāju, un Piegādātājs bez papildus samaksas 30 (trīsdesmit) kalendāro darba dienu laikā no Pasūtītāja pretenzijas saņemšanas brīža pēc Pasūtītāja izvēles:
6.2.1. bojāto Preci nomaina pret Preci, kuru Pasūtītājs atzīst par atbilstošu Līguma prasībām;
6.2.2. atmaksā Pasūtītājam naudu, kas Piegādātājam samaksāta par Preci.
6.3. Pēc Līguma 6.2.2. apakšpunktā norādītā maksājuma saņemšanas Pasūtītājs nodod un Piegādātājs pieņem Preci atpakaļ. Piegādātājs Preces atgriešanu nodrošina ar saviem resursiem un uz sava rēķina. Par Preces nodošanu un pieņemšanu Pušu pārstāvji paraksta Preces atgriešanas aktu. 
7. PUŠU ATBILDĪBA
7.1. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.
7.2. Par Līgumā noteiktā Preces piegādes termiņa nokavēšanu Pasūtītājs ir tiesīgs pieprasīt no Piegādātāja līgumsodu 0,5% apmērā no Līguma cenas par katru nokavējuma dienu, bet kopsummā ne vairāk par 10% no Līguma cenas. Pasūtītājam ir tiesības līgumsodu ieturēt no Piegādātājam izmaksājamās Līguma cenas.
7.3. Par Līguma 4.4.3. apakšpunkta neievērošanu Piegādātājs maksā Pasūtītājam līgumsodu 10% apmērā no Līguma cenas.

7.4. Par jebkuru Līgumā noteiktā apmaksas termiņa nokavējumu Piegādātājs ir tiesīgs pieprasīt no Pasūtītāja līgumsodu par katru nokavēto dienu 0,5% apmērā no Līguma cenas, bet kopsummā ne vairāk par 10% no Līguma cenas.
7.5. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu.
8. LĪGUMA GROZĪŠANA UN TĀ IZBEIGŠANA
8.1. Līgumu var grozīt ievērojot Publisko iepirkumu likuma (turpmāk – PIL) 61.panta prasības. Visi Līguma grozījumi pievienojami Līgumam kā neatņemamas sastāvdaļas. 

8.2. Līguma grozījumi pieļaujami PIL 61. pantā noteiktajos gadījumos un kārtībā, tostarp:

8.2.1. Pasūtītājam  sākotnējā Līguma izpildei ir nepieciešami papildu preces, kas nebija iekļautas sākotnējā Iepirkuma dokumentācijā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā Iepirkumā iegādātajām precēm vai Izpildītāja maiņa radītu ievērojamas grūtības. Līgumcenas pieaugums katru šādu grozījumu gadījumā nedrīkst pārsniegt 50 procentus no sākotnējās Līguma cenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;

8.2.2. Pasūtītājam Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Līgumcenas pieaugums katru šādu grozījumu gadījumā nedrīkst pārsniegt 50 procentus no sākotnējās Līguma cenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;

8.2.3. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;

8.3. Puse, kura iniciē izmaiņas, rakstiski iesniedz otrai Pusei pamatojošu iesniegumu, pēc kā Puses lemj par izmaiņu pieļaujamību.
8.4. Līgums var tikt izbeigts, Pusēm par to rakstiski vienojoties. 

8.5. Pasūtītājam ir tiesības vienpusēji izbeigt Līgumu nosūtot Piegādātājam rakstisku paziņojumu 10 (desmit) dienas iepriekš, ja iestājies vismaz viens no šādiem gadījumiem:

8.5.1. ir uzsākta Piegādātāja labprātīga vai piespiedu likvidācija, uzsākts maksātnespējas process vai apturēta Piegādātāja saimnieciskā darbība;

8.5.2. Piegādātājs nepilda Līguma nosacījumus;

8.5.3. Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.6. Piegādātājam ir tiesības vienpusēji izbeigt Līgumu nosūtot Pasūtītājam rakstisku paziņojumu 10 (desmit) dienas iepriekš, ja Pasūtītājs nepilda Līguma nosacījumus.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅAS UN JAUNA PERSONĀLA UN

APAKŠUZŅĒMĒJU PIESAISTES KĀRTĪBA

9.1. Piegādātājs Līguma izpildē iesaista tikai tos apakšuzņēmējus, kurus tas norādījis konkursam iesniegtajā piedāvājumā.

9.2. Piegādātājs nav tiesīgs bez saskaņošanas ar Pasūtītāju veikt norādīto apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.

9.3. Pasūtītājs nepiekrīt apakšuzņēmēju nomaiņai, ja pastāv kāds no šādiem nosacījumiem:

9.3.1. piedāvātais apakšuzņēmējs neatbilst tām konkursa dokumentos noteiktajām prasībām, kas attiecas uz Piegādātāja apakšuzņēmējiem;

9.3.2. tiek nomainīts apakšuzņēmējs, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par Līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību konkursā noteiktajām prasībām, vai tas atbilst PIL 42. panta pirmajā vai otrajā daļā minētajiem izslēgšanas gadījumiem;

9.3.3. apakšuzņēmēju maiņas rezultātā tiktu izdarīti grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa nolikumā noteiktajiem piedāvājuma izvērtēšanas kritērijiem;

9.3.4. piedāvātais apakšuzņēmējs, kura veicamo darbu vērtība ir vismaz 10 000 eur no kopējās Līguma vērtības, atbilst PIL 42. panta pirmajā vai otrajā daļā minētajiem pretendentu izslēgšanas gadījumiem.

9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa nolikumā noteiktajiem piedāvājuma izvērtēšanas kritērijiem.

9.5. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.6. Pasūtītājs pieņem lēmumu atļaut vai atteikt Piegādātājam apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.

10. NEPĀRVARAMA VARA
10.1. Neviena no Pusēm nav atbildīga par Līguma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu Līguma skaidrojumā saprotamas dabas katastrofas, stihiskas nelaimes, streiks, valsts varas un pārvaldes institūciju rīkojumi un citi apstākļi, kurus Pusēm nav bijis iespējams paredzēt vai novērst, bet kuri tieši ietekmēja Līgumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
10.2. Pusei, kurai saistību izpilde augstāk minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos.
11. STRĪDU IZŠĶIRŠANAS KĀRTĪBA
Visi strīdi, domstarpības un jebkura rakstura jautājumi, kuri radušies starp Pusēm saistībā ar Līguma izpildi, risināmi sarunu ceļā. Ja sarunu ceļā Pusēm neizdodas atrisināt domstarpības ilgāk nekā 1 (vienu) mēnesi no pirmo sarunu uzsākšanas dienas, tad tās risināmas tiesā Latvijas Republikas normatīvajos aktos noteiktajā kārtībā.
12. PUŠU PĀRSTĀVJI

12.1. Līguma izpildes laikā Pasūtītājs operatīvai jautājumu risināšanai norīko kontaktpersonas: SAC “Zemgale”  Zane Izkalna, tālr. 26344800, e-pasts: zane.izkalna@jelgavasnovads.lv, SARC “Kalnciems” Skaidrīte Slavinska, tālr. 28711187, e-pasts: skaidrite.slavinska@jelgavasnovads.lv, Civilā aizsardzība Daina Majoka, tālr. 27868795, e-pasts: daina.majoka@jelgavasnovads.lv.
12.2. Pasūtītāja kontaktpersonas ir atbildīgas par Līguma izpildes uzraudzīšanu, tai skaitā, par pavadzīmju parakstīšanu atbilstoši Līguma prasībām, savlaicīgu rēķinu pieņemšanu, apstiprināšanu un nodošanu apmaksai, defektu akta parakstīšanu un tml. Pasūtītāja kontaktpersonas ir tiesīgas parakstīt pavadzīmes.
12.3. Piegādātājs kā savu pārstāvi jautājumu operatīvai risināšanai norīko kontaktpersonu –  xxx tālr. Nr. +371 xxx, e-pasts: xxx
13. CITI NOTEIKUMI
13.1. Līgums stājas spēkā tā parakstīšanas brīdī un ir spēkā līdz pilnīgai saistību izpildei. Līguma saistības uzskatāmas par izpildītām, kad Piegādātājs atbilstoši Līguma noteikumiem ir veicis Preces piegādi un nodevis to Pasūtītājam Līgumā noteiktajā kārtībā, bet Pasūtītājs veicis samaksu Līgumā noteiktā kārtībā un apmērā. Līgums saglabā spēku attiecībā uz noteikto Preces garantijas termiņu.
13.2. Visas papildu vienošanās, pielikumi, protokoli, kurus parakstījušas Puses, ir Līguma neatņemama sastāvdaļa.
13.3. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tas nekavējoties, bet ne vēlāk kā 7 (septiņu) kalendāro dienu laikā  paziņo par to otrai Pusei.
13.4. Jautājumus, kas nav atrunāti Līgumā, Puses risina saskaņā ar spēkā esošajiem normatīvajiem aktiem.
13.5. Līgumam pielikumi, kas ir tā neatņemama sastāvdaļas :

13.5.1.  1. pielikums - Tehniskā specifikācija;

13.5.2.  2. pielikums  - Finanšu piedāvājums .

13.6. Līgums sagatavots latviešu valodā, un parakstīts ar drošu elektronisko parakstu, kas satur laika zīmogu. Katra Puse saņem abpusēji elektroniski parakstītu Līgumu.
14. PUŠU REKVIZĪTI UN PARAKSTI
	Pasūtītājs
Jelgavas novada pašvaldība  

Reģ.Nr  90009118031    

Pasta iela 37, Jelgava

Kods HABALV22        

Konts  LV07HABA0551025900443

________________ G. Ģērmanis

	Piegādātājs
Sabiedrība ar ierobežotu atbildību "L & S-5"
Reģ. Nr. 45403025914
Madonas nov., Madona, Veidenbauma iela 6 - 19, LV-4801
 AS"Citadele banka" bankas 
kods"PARXLV22 
konts :LV13PARX0019176200001
____________________L.Mironova



LĪGUMS PARAKSTĪTS AR DROŠU ELEKTRONISKO PARAKSTU 

